Document ID: 32000R2578

Ir-Regolament tal-Kunsill (KE) Nru 2578/2000
tas-17 ta' Novembru 2000 li jemenda r-Regolament (KE) Nru 2406/96 li jistabbilixxi livelli komuni għall-marketing ta' ċerti prodotti tas-sajd
IL-KUNSILL TA'L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra r-Regolament tal-Kunsill (KEE) Nru 3759/92 tas-17 ta' Diċembru 1992 dwar l-organizzazzjoni komuni tas-suq fil-prodotti tas-sajd u l-akwakultura [1], u partikolarment l-Artikolu 2(3) tiegħu,
Wara li kkunsidra l-proposta mill-Kummissjoni,
Billi:
(1) L-Anness IV għar-Regolament (KE) Nru 104/2000 [2] iżid ħames speċi ġodda mal-lista tal-prodotti eleġibbli għall-mekkaniżmi ta'l-intervent taħt l-organizzazzjonijiet komuni tas-swieq.
(2) Għalhekk hemm bżonn li jiġu stabbiliti standards komuni ta' marketing, armonizzati fil-Komunità kollha, għall-dawk l-ispeċi billi jiġi emendat ir-Regolament (KE) Nru 2406/96 [3],
ADDOTTA DAN IR-REGOLAMENT:
Artikolu 1
Ir-Regolament (KE) Nru 2406/96 qiegħed b'hekk jiġi emendat kif ġej:
1. L-Artikolu 3:
(a) fil-paragrafu 1, il-lista taħt (a) għandha tiġi supplimentata bl-inċiżi li ġejjin:
"- 'Il-mulett strixxjat jew aħmar (Mullus barbatus, Mullus surmuletus)
- It-tannuta sewda tal-baħar (Spondyliosoma cantharus)";
(b) fil-paragrafu 1, għandu jiżdied punt ġdid (d):
"(d) L-arzella komuni u akwatiċi oħra bla sinsla li jaqgħu taħt il-kodiċi NK 0307:
- L-arzella komuni (Pecten maximus)
- Il-bronja komuni (Buccinum undatum)"
2. L-ewwel sub-paragrafu ta'l-Artikolu 4(3) għandu jinbidel għal:
"3. Il-granċ, l-arzella komuni u l-bronja komuni msemmija fl-Artikolu 3 m'għandhomx jiġu kklassifikati skond l-istandards speċifiċi ta' kemm ikunu friski."
3. L-Artikolu 7(1) għandu jinbidel b'li ġej:
"1. Il-prodotti msemmija fl-Artikolu 3 għandhom jitqiesu skond il-piż jew in-numru għal kull kilogramm. Il-gambli u l-granċi, madankollu, għandhom jiġu gradati f'kategoriji skond il-ħxuna tal-qoxra; l-arzell komuni u l-bronji komuni għandhom jiġu gradati f'kategoriji skond il-ħxuna tal-qoxra."
4. Fl-Anness II, it-tabella li tidher fl-Anness ta' dan ir-Regolament tikkonċerna l-kategorijii tad-daqs applikabbli għall-mulett strixxjat jew aħmar, it-tannuta sewda tal-baħar, l-arzella komuni u l-bronja komuni għandhom jiżdiedu wara t-tabella eżistenti.
Artikolu 2
Dan ir-Regolament għandu jidħol fis-seħħ fl-għoxrin jum wara dak li fih jiġi ppubblikat fil-Gurnal Uffiċjali tal-Komunitajiet Ewropej.
Dan għandu jgħodd mill-1 ta' Jannar 2001.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-17 ta' Novembru 2000.

Labels: 7
3
6